text: Alfonso 1. Henriques
  
  publiceret: 2020-05-07 14:06:41+02:00
  Alfonso 1. Henriques, Erobreren, 1111-1185, Portugals første konge. Alfonso kæmpede i sit grevskab Portugal mod muslimerne og vandt i 1139 en stor sejr ved Ourique. Hans soldater udråbte ham da til konge af Portugal, hvis selvstændighed "hele Spaniens kejser", Alfonso 7., derpå måtte anerkende. I 1147 blev Lissabon erobret og gjort til hovedstad for det nye rige.